**Sisačko-moslavačka županija**, S. i A. Radića 36, Sisak, OIB: 82215698659 koju zastupa župan Ivan Celjak, mag. iur., (u daljnjem tekstu: Županija)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_ , OIB: \_\_\_\_\_\_\_\_\_\_\_\_\_\_ koje zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Korisnik)

(ime i prezime odgovorne osobe Korisnika)

zaključili su dana \_\_\_\_\_\_\_\_\_\_\_\_\_\_\_ 2024. godine

**UGOVOR**

**o dodjeli bespovratne novčane potpore za sufinanciranje razvoja lovstva**

**na području Sisačko-moslavačke županije za 2024. godinu**

**UVODNE ODREDBE**

**Članak 1.**

Ovim Ugovorom Županija i Korisnik uređuju međusobna prava i obveze u vezi dodijeljene bespovratne novčane potpore, temeljem Odluke župana o sufinanciranju razvoja lovstva na području Sisačko-moslavačke županije za 2024. godinu, KLASA: 323-01/24-01/03, URBROJ: 2176-02-24-5 od 31. srpnja 2024. godine.

**PREDMET UGOVORA**

**Članak 2.**

Županija daje, a Korisnik prihvaća bespovratnu novčanu potporu koja se može isključivo koristiti za provedbu Mjere\_\_\_\_\_\_\_\_\_\_\_\_\_\_, te Aktivnosti\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Mjera/Mjere).

Prijavni Obrazac kojeg je Korisnik dostavio prijavljujući se na Javni poziv sastavni je dio ovog Ugovora i čini njegov privitak.

Ugovorne strane su suglasne da odgovornost za realizaciju provedbe Mjere/Mjera u cijelosti preuzima Korisnik te da je isti nositelj svih aktivnosti, poslova i/ili radnji koje se odnose na provedbu istog.

Županija ne snosi odgovornost, potpunu niti djelomičnu, za štete proizašle iz bilo kojih aktivnosti, poslova i /ili radnji Korisnika u okviru sufinanciranja i realizacije provedbe Mjere/Mjera.

**IZNOS SUFINANCIRANJA I PLAĆANJE**

**Članak 3.**

Mjera/Mjere se sufinancira u iznosu od \_\_\_\_\_\_\_\_€ (slovima: \_\_\_\_\_\_\_\_\_\_\_\_ eura), osiguranih u Proračunu Sisačko-moslavačke županije na poziciji \_\_\_\_\_\_\_\_. Županija se obvezuje dodijeljenu bespovratnu novčanu potporu isplatiti na IBAN Korisnika \_\_\_\_\_\_\_\_\_\_\_\_\_\_\_, najkasnije trideset (30) dana od dana sklapanja ovog Ugovora.

**NAMJENA SREDSTAVA I RAZDOBLJE PROVEDBE**

**Članak 4.**

Bespovratna novčana potpora iz članka 3. ovog Ugovora može se koristiti isključivo za provedbu Mjere/Mjera za koju je dodijeljena sukladno uvjetima Javnog poziva i prema Prijavnom obrascu Korisnika.

Korisnik može sredstva bespovratne novčane potpore koristiti do kraja 2024. godine, a prihvatljivi troškovi su oni koji su nastali u razdoblju od 30. rujna 2023. godine do 31. prosinca 2024. godine.

**IZVJEŠĆIVANJE**

**Članak 5.**

Korisnik se obvezuje o provedbi aktivnosti i utrošku bespovratne novčane potpore izvijestiti Županiju podnošenjem Izvještaja o namjenskom korištenju bespovratne novčane potpore (Obrazac 5) u roku od trideset (30) dana od završetka aktivnosti za Mjeru/Mjere za koju je dodijeljena bespovratna novčana potpora, a najkasnije do 31. siječnja 2024. godine, uz koji prilaže dokaze o utrošku sredstava (račune, izvode o plaćanju, fotodokumentaciju i dr.) kojim izvješćuje o ostvarenim učincima utrošenih sredstava bespovratne novčane potpore.

Ukoliko je Korisnik priložio neistinitu dokumentaciju ili se utvrdi da je nenamjenski utrošio bespovratnu novčanu potporu ili nije utrošio dobivenu bespovratnu novčanu potporu ili nije podnio Izvještaj o utrošku bespovratne novčane potpore ili nije pravdao dobivenu bespovratnu novčanu potporu u potpunosti ili nije stavio oznaku vidljivosti, istu mora vratiti u županijski proračun u roku od petnaest (15) dana od dostave pisane obavijesti uz zakonom propisane zatezne kamate.

U slučaju da je Korisnik priložio neistinitu dokumentaciju ili je bespovratnu novčanu potporu utrošio nenamjenski ili nije utrošio bespovratnu novčanu potporu u rokovima utvrđenim Odlukom o sufinanciranju razvoja lovstva na području Sisačko-moslavačke županije za 2024. godinu (u daljnjem tekstu: Odluka) biti će isključen iz svih županijskih potpora u narednih pet (5) godina.

U slučaju da Korisnik nije podnio Izvještaj o namjenskom korištenju bespovratne novčane potpore za sufinanciranje razvoja lovstva na području Sisačko-moslavačke županije za 2024. godinu u utvrđenom roku iz Odluke ili nije stavio oznaku vidljivosti sukladno članku 16. Odluke biti će isključen iz svih županijskih potpora u naredne dvije (2) godine.

Izvještaj iz stavka 1. ovog članka dostavlja se na propisanom Obrascu Sisačko-moslavačke županije koji je sastavni dio Javnog poziva (Obrazac 5).

**OBVEZA OSIGURANJA JAVNOSTI I VIDLJIVOSTI**

**Članak 6.**

Korisnik bespovratne novčane potpore dužan je poduzeti potrebne mjere kako bi javnosti učinio dostupnom činjenicu da je Županija davatelj bespovratne novčane potpore za provedu Mjere 1. (samo za Aktivnosti 1.1, 1.2. i 1.3.) radi osiguranja javnosti i vidljivosti trošenja javnih sredstava, postavljanjem oznake vidljivosti prema konceptu koji se nalazi u privitku Uputa za prijavitelje uz Javni poziv za sufinanciranje razvoja lovstva na području Sisačko-moslavačke županije za 2024. godinu.

**NADZOR I KONTROLA**

**Članak 7.**

Sisačko-moslavačka županija kao davatelj bespovratne novčane potpore nakon dobivanja izvještaja o namjenskom korištenju bespovratne novčane potpore provest će kontrolu utroška namjenski iskorištenih bespovratnih novčanih potpora te po potrebi obaviti kontrolu na terenu, a Korisnik bespovratnih novčanih potpora dužan je isto omogućiti.

Nadzor provodi Upravni odjel za poljoprivredu, ruralni razvoj, zaštitu okoliša i prirode, o čemu sastavlja Zapisnik o kontroli na licu mjesta.

Korisnik se obvezuje pravodobno izvijestiti Županiju o eventualnim objektivnim smetnjama tijekom realizacije aktivnosti koje onemogućuju izvršenje ovog Ugovora, kako bi se eventualno ugovorile izmjene i/ili dopune ovog Ugovora, ukoliko se isto utvrdi opravdanim.

**ZAVRŠNE ODREDBE**

**Članak 8.**

Izmjene i dopune ovog Ugovora da bi bile valjane moraju biti u pisanom obliku.

Ugovorne strane suglasne su eventualne nesuglasice u provedbi ovog Ugovora rješavati sporazumno, a ukoliko to ne bude moguće, spor će iznijeti pred stvarno nadležni sud u Sisku.

**Članak 9.**

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Županija.

KLASA: \_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_

Za Sisačko-moslavačku županiju Za Korisnika

Župan Odgovorna osoba Korisnika

Ivan Celjak, mag. iur. (unijeti ime i prezime)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(potpis i pečat) (potpis i pečat)